Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
13 ต.ค. 2558

SET “พักฐาน” ต่อจากเมื่อวาน…แนวรับ 1,390-1,400 จุด
ดัชนี SET อยู่ที่ 1,404.57 จุด -8.16 จุด -0.58% ปริมาณซื้อขาย 23,285  ลบ.
แนวรับ:     1,400 / 1,390         แนวต้าน:       1,415 / 1,420
 
สรุปทิศทางและแนวโน้มตลาด
SET พักฐานต่อจากเมื่อวาน ประเมินแนวรับ 1,390 จุด…: SET มีแนวโน้ม “พักฐาน” ต่อเนื่องจากเมื่อวานนี้ ประเมินแนวรับ 1,390-1,400 จุด หลังจากปรับสูงขึ้นแรง 70 จุด ในช่วง 1.5 สัปดาห์ที่ผ่านมา ซึ่งการพักฐานรอบนี้เป็นโอกาส “ซื้อ” สำหรับนักลงทุนที่พลาดการซื้อในรอบก่อนหน้านี้ ประเมินเป้าหมายปลายปี 2015 ที่ 1,500 จุด
การปรับพอร์ตเข้าสู่หุ้น Beta สูง เป็นปัจจัยกดดัน Yield Play อย่าง BTSGIF, DIF และ JASIF…มองเป็น “โอกาส” ของ Yield Seeker: การฟื้นตัวของตลาดหุ้นโลก ส่งผลให้มีการ “ปรับพอร์ต” จากหุ้น Yield Plays ทีเป็นกลุ่มหุ้นที่มีความปลอดภัยสูง (Defensive) มาเป็นกลุ่มหุ้นที่มี Beta สูงขึ้น ทำให้เราเห็นการปรับลดลงของกลุ่มหุ้นกองทุนอสังหาฯ และโครงสร้างพื้นฐาน 3-9% ในช่วง 2 เดือนที่ผ่านมา โดยเฉพาะ BTSGIF, DIF และ JASIF ซึ่งมองเป็น “โอกาส” ซื้อสำหรับนักลงทุนที่ 1) ต้องการเงินปันผลสูง 6.1-7.4% ต่อปี 2) จ่ายปันผลเป็นรายไตรมาส 3) ผลการดำเนินงานมีความผันผวนต่ำ โดยเราแนะนำ “ซื้อ” ทั้ง JASIF, DIF, และ BTSGIF (เป็น Leasehold) ที่ปรับลดลงในช่วงก่อนหน้านี้
 
หุ้นที่น่าสนใจทางเทคนิค
PLANB “ซื้อ” ราคาหุ้นมีจังหวะแกว่งฟื้นตัวขึ้นทะลุผ่านเส้นค่าเฉลี่ย 3 เดือน พร้อมปริมาณการซื้อขายเพิ่มสูงขึ้น สอดคล้องกับเครื่องมือ MACD ที่กลับมาเป็นบวก และ DI+ ตัด DI- ขึ้น เป็นจังหวะซื้อเก็งกำไร มีแนวต้านแรกที่แนว Downtrend Line บริเวณ 6.00 บาท ผ่านได้จะมีเป้าหมายถัดไปที่ 6.20 บาท
TPAC “ซื้อ” ราคาหุ้นแกว่งตัวตามกรอบแนวโน้มขาขึ้น สามารถทะลุผ่านจุดสูงสุดก่อนหน้าได้ พร้อมปริมาณการซื้อขายสูงกว่าปกติ เครื่องมือ ADX และ MACD พุ่งชี้ขึ้น เป็นจังหวะซื้อเก็งกำไร มีแนวต้านแรกที่ 8.30 บาท และเป้าหมายหมายถัดไปที่ 8.60 บาท
FSMART “ซื้อ” ราคาหุ้นเริ่มฟื้นตัวขึ้นกลับมายืนเหนือเส้นค่าเฉลี่ย 1 เดือนได้อีกครั้ง พร้อมปริมาณการซื้อขายเพิ่มสูงขึ้น เครื่องมือ MACD ชี้สูงขึ้นมีแนวโน้มเป็นบวก เป็นจังหวะซื้อเก็งกำไร มีแนวต้านแรกที่แนวกด Downtrend Line และเส้นค่าเฉลี่ย 3 เดือนบริเวณ 13.70 บาท ผ่านได้มีเป้าหมายถัดไปที่ 14.00 และ 14.50 บาท
 
Futures แนวรับ         แนวต้าน
SET50       908            915
               900            920
Gold        19500          19700
              19400          19800
Oil          1750           1800
             1700           1850